open-index/open-wikipedia-markdown huggingface dataset:
Fjæresøte

**Fjæresøte** (*Gentianopsis detonsa*) er en ett- eller toårig urt i søterotfamilien.

Den blir 5–25 cm høy. Stengelen er smal og av og til forgreinet ved grunnen. Det er 1–3 par linjeformede stengelblad. De firetallige blomstene sitter endestilt på et langt skaft. Begerflikene er parvis ulike store. Krona er 4 cm lang, blåfiolett og med frynsete fliker.

I Norge er fjæresøte vanlig i strandenger fra Sømna i Helgeland nordover til grensen mot Russland. På Island og Grønland finnes den også i innlandet ved varme kilder og på saltjord. En stor del av verdensbestanden vokser i Norge, og fjæresøte er derfor en norsk ansvarsart.

Fjæresøte i snever betydning har en amfiatlantisk utbredelse i Grønland, Island, Norge og nordlige Russland. Ved havet i vestlige Alaska og nordvestlige Canada vokser det planter som minner om fjæresøte, men både det store gapet i utbredelse og noen forskjeller i bygningstrekk tyder på at de bør regnes som en egen art, *Gentianopsis richardsonii*. Eldre litteratur angir at fjæresøte vokser langt sørover i Nord-Amerika og Sentral-Asia, men det skyldes forveksling med *Gentianopsis thermalis* og andre arter.

## Referanser


## Eksterne lenker
*
Halford (band)

**Halford** er et heavy metal-band som ble dannet i 1999 av Rob Halford, som er kjent som sanger i Judas Priest. Halford valgte å gjøre utgivelser under et nytt bandnavn da han vendte tilbake til mer tradisjonell heavy metal etter å ha utforsket mer alternative grener av genren i Fight og 2wo. Ved siden av Halford, har gitaristen Mike Chlasciak vært med i bandet hele tiden.

## Bandmedlemmer
* Rob Halford: vokal
* Mike Chlasciak: gitar
* Bobby Jarzombek: trommer
* Roy Z: gitar
* Mike Davis: bass

;Tidligere medlemmer
* Chad Tarrington: gitar
* Patrick Lachman: gitar
* Jason Ward: bass
* Ray Riendeau: bass
* Pete Parada: trommer

## Diskografi
;Studioalbum
* *Resurrection* (2000)
* *Crucible* (2002)
* *III – Winter Songs* (2009)
* *IV – Made of Metal* (2010)

;Konsertalbum
* *Live Insurrection* (2001)
* *Disney House of Blues Concert* (2004)
* *Live in Anaheim* (2010)

## Referanser
Halford

**Halford** kan vise til:

## Personer
* Rob Halford, en engelsk vokalist
* Frank Halford, en engelsk motorkonstruktør
* Halford Mackinder, en engelsk geograf

## Annet
* Halford (band), et engelsk heavy metal-band
* Halford H-1, et tidligere navn på turbojetmotoren De Havilland Goblin
Tom Kenny

**Thomas James Kenny** (født 13. juli 1962) er en amerikansk skuespiller og komiker. Han er blant annet kjent som stemmen til Svampebob Firkant.

## Referanser


## Eksterne lenker
*
Dee Bradley Baker

**Dee Bradley Baker** (født 1962) er en amerikansk stemmeskuespiller.

Han er mest kjent for stemmen til de fleste klonesoldatene i serien *[[Star Wars: The Clone Wars (TV-serie, 2008)|Star Wars: The Clone Wars]]* og ''Star Wars: Den gærne gjengen'' og diverse karakter i blant annet *[[Ben 10]]*, *[[Phineas og Ferb]]*, *[[American Dad]]* og *[[Space Jam]]*.

## Referanser


## Eksterne lenker
*
Tom Kane

**Thomas Kane Roberts** (født 15. april 1962) er en amerikansk stemmeskuespiller.

Han er best kjent for å ha jobbet på *[[Star Wars]]-*serien og for å være stemmen til Professor Utonium og Han i Powerpuffjentene og 2016 rebooten med samme navn

Det ble bekreftet i september 2021 at han hadde sluttet med stemmeskuespill på grunn av helseproblemer.

## Eksterne lenker
*
Elizabeth Daily

**Elizabeth Ann Guttman** (født 1961), profesjonelt kjent som **E.G. Daily** eller **Elizabeth Daily**, er en amerikansk skuespiller og sanger.

Hun er kjent for å være stemmen til Belle i *[[Powerpuffjentene]]*, og filmen *[[Powerpuffjentene filmen]]*. I 1992 fikk hun en rolle i dramafilmen *[[Lorenzos olje]]*. Hun hadde også en rolle i TV-serien *[[Kvakkpakket]]* på Disney Channel.

## Referanser


## Eksterne lenker
* 
*
Zoë Straub

**Zoë Straub** (født 1996), kjent profesjonelt som **Zoë** eller **ZOË**, er en østerriksk sanger, låtskriver og skuespiller. Hun representerte Østerrike med sangen «Loin d'ici» i Eurovision Song Contest 2016 og ble nummer 13 i finalen.

## Bakgrunn
### 1996–2014: Tidlig liv
Zoë Straub ble født 1. desember 1996 i Østerrikes hovedstad, Wien. Hun ble født av musikerforeldrene Christof Straub og Roumina Straub (født *Wilfling*).

Som seksåring sang hun på sangen «Doop Doop (Baby Remix)» som var en del av foreldrenes musikalske prosjekt, *Papermoon*. I 2007 deltok Straub i realitysangkonkurransen *Kiddy Contest*, der hun sang «Engel ohne Flügel» av den tyske sangeren Mark Medlock. Hun av også elev ved Wiens franske skole Lycée Français de Vienne i ni år.

### Karriere og Eurovision Song Contest

Straub spilte i ORF-serien *Vorstadtweiber* i 2015. Hun deltok også i det østerrikske uttaket til Eurovision Song Contest 2015 og ble nummer tre med sagen «Quel filou», som hun hadde skrevet sammen med faren Christof Straub. I oktober samme år ga hun ut debutalbumet *Debut*.

I februar 2016 prøvde hun seg igjen i det østerrikske uttaket til Eurovision Song Contest, og vant finalen med den franskspråklige låten «Loin d'ici» (*langt herfra*). Som vinner fikk hun representereEurovision Song Contest 2016 i Stockholm. Hun kvalifiserte seg til finalen og endte til slutt som nummer 13 av 26 deltakere.

29. april 2016, bare uker før Eurovision, ga hun ut en ny versjon av albumet *Debut*. Under Eurovision Song Contest 2017 var hun et av medlemmene i den østerrikske fagjuryen, og hunn satt som dommer i San Marinos nasjonale uttak til Eurovision Song Contest 2018.

I årene etter Eurovision har sangeren og skuespilleren vært musikalsk aktiv. Hun fikk i 2018 kommersiell suksess med låten «C'est la vie», og hun har spilt i flere tv-serier, inkludert den første tyske Netflix-produksjonen *Isi & Ossi* og den østerrikske serien *Vorstadtweiber*.

### Privatliv
Straub bor i Wien sammen med Kaspar Leuhusen, som hun møtte i 2010. Paret giftet seg i 2022 og har sønnen Viktor.

## Diskografi

### Studioalbum

## Filmografi

### TV

### Film

## Referanser


## Eksterne lenker
*
Nora Haukland

**Nora Haukland** (født 1997) er en norsk modell, influenser og realitydeltager.

## Bakgrunn og privatliv
Nora Haukland ble født den 12. april 1997 i Alta. Hun er lillesøster av politiker og tidligere stortingsrepresentant Marianne Haukland fra Høyre.

Som 18-åring flyttet Haukland til Oslo, hvor hun fullførte videregående skole. Hun flyttet senere til Australia, hvor hun arbeidet som modell og eiendomsmegler. Etter oppholdet i Australia har hun studert forretningsjus og økonomi ved Handelshøyskolen BI.

I oktober 2023 stod Haukland offentlig frem som biseksuell i et podkastintervju med sexolog Iselin Guttormsen.

### Forhold til Marius Borg Høiby
Haukland var i et forhold med Marius Borg Høiby, sønn av kronprinsesse Mette-Marit av Norge, fra 2022 til 2023. Fra 2023 bodde hun sammen med Høiby på Skaugum gård i Asker.

I forbindelse med at Høiby i august 2024 ble siktet for kroppskrenkelse mot daværende kjæreste, stod Haukland offentlig frem med sin beretning om både fysiske og psykiske voldshendelser hun opplyste å ha blitt utsatt for i løpet av forholdet.

## Realitydeltagelser
Haukland vant i 2020 den andre sesongen av realityserien *[[Love Island (Norge)|Love Island]]* sammen med Johannes Klemp, som hun i en periode var forlovet med. I 2024 deltok hun i den femte sesongen av *[[Kompani Lauritzen]]*. I 2025 deltok hun i *[[71° nord – team]]* sammen med Danby Choi. I 2026 deltok hun i den fjerde sesongen av *[[Spillet (norsk realityserie)|Spillet]]*.

## Referanser


## Eksterne lenker
* 
*
Cathy Cavadini

**Catherine Janet Cavadini** (født 21. april 1961) er en amerikansk stemmeskuespiller.

Hun er kjent for å være stemmen til Blomst i *[[Powerpuffjentene]]*.

## Referanser


## Eksterne lenker
*
VM i alpint 2023 – Parallellstorslalåm menn

**Parallellstorslalåm for menn** under VM i alpint 2023 ble arrangert 14. og 15. februar 2023.

## Kvalifisering
Kvalifiseringen begynte kl. 18:15 14. februar.
Utøvere markert med grønn bakgrunn kvalifiserte seg til finalerunden 15. februar.

## Utslagsrunder
Utslagsrundene begynte kl. 12:00 15. februar.

## Se også
* VM i alpint 2023 – Parallellstorslalåm kvinner

## Referanser
VM i alpint 2023 – Parallellstorslalåm kvinner

**Parallellstorslalåm for kvinner** under VM i alpint 2023 ble arrangert 14. og 15. februar 2023.

## Kvalifisering
Kvalifiseringen begynte 14. februar kl. 17:30.

## Utslagsrunder
Utslagsrundene begynte 15. February kl. 12.00.

## Se også
* VM i alpint 2023 – Parallellstorslalåm menn

## Referanser
Driftsrapportering

**Driftsrapportering**  innen databehandling innebærer rapportering av detaljer som gjenspeiler nåværende aktiviteter, og er ment å støtte de daglige aktivitetene i en organisasjon. Eksempler på driftsrapporter kan være balanserapporter for bankkasserere på slutten av dagen, daglige kontorevisjoner og justeringer, daglige produksjonstall og transaksjonslogger.

## Se også
* Forretningsrapportering
* Liste over rapporteringsprogramvare

## Referanser
Forretningsrapportering

**Forretningsrapportering** kan vise til regelmessig leveranse av informasjon til før å støtte beslutningstakere i en organisasjon i deres arbeid. Et beslektet begrep er **virksomhetsrapportering** som kan vise til offentlig innrapportering av drifts- og økonomidata for en virksomhet. Slik rapportering er en viktig del innen fagfelt som jobber for bedre virksomhetsetterretning og kunnskapshåndtering. Implementering innebærer ofte prosedyrer med uttrekk, transformasjon og lasting (ETL), et datavarehus og bruke av en eller flere rapporteringsverktøy. Rapporter kan distribueres interaktivt eller i varige dokumenter via epost eller prosedyrer .

Med fremveksten av informasjonsteknologi har det vært et økende fokus på fremstilling av rapporter som sammenstiller informasjon fra ulike deler av virksomheten til et helhetlig bilde. Slik rapportering kan innebære spørringer mot datakilder med ulike logiske modeller som sammenstilles i en rapport med god lesbarhet. For eksempel kan en beslutningstaker ønske en rapport som spør både en personaldatabase og en kapitalprosjektdatabase for å se hvor effektivt plass utnyttes på tvers av et helt selskap. Rapporter kan også brukes til verifisering og kryssjekk. Revisorer kan forholde seg til rapporter, og det finnes internasjonale standarder for rapporteringsforpliktelser fra forretninger til myndigheter.

Forretningsrapporter kan presenteres i mange former, inkludert interaktive gjennom en nettleser eller som varige digitale dokumenter som pdf.  En sideformatert (paginert) rapport kan formateres slik at den er bedre egnet for utskrift til papir eller pdf, inkludert spesifikasjon av fysiske dimensjoner som samsvarer med papirstørrelsen, sidesplitt og hvordan data fordeles på flere sider.

## Se også
* Datarapportering
* Driftsrapportering
* Liste over rapporteringsprogramvare

## Referanser
Datarapportering

**Datarapportering** er prosessen med å samle inn og levere data for å gi et grunnlag for nøyaktige analyser av de faktiske forhold. Unøyaktig datarapportering kan føre til svært uinformert beslutningstaking basert på sviktende grunnlag. 

Mens dataanalyse har til hensikt å forvandle data og informasjon til innsikt, så kan datarapportering sees på det foregående steget som har til oppgave å oversette rådata til informasjon. Når data ikke rapporteres kalles det underrapportering, mens det motsatte problemet fører til falske positiver.

Datarapportering kan være svært utfordrende. Eksempelvis kan folketellinger ansette hundretusener av arbeidere for å klare å telle alle innbyggerne i et land. Lærere bruker data fra studenters oppgaver for å bestemme karakterer, og mobiltelefonprodusenter er avhengige av salgsdata fra forhandlere for å bestemme hvilke modeller de skal øke produksjonen av. Effektiv styring av nesten ethvert selskap er avhengig av nøyaktige data.

## Referanser
Azure-vinduet

**Azure-vinduet** var en naturlig kalksteins formasjon, kalksteinsbue, på øya Gozo, på Malta. Den var en av de mest besøkte turistattraksjonene og lå ved Dwejra.

Formasjonen kollapset den 8. mars 2017 etter en tid med kraftig uvær.


Fil:Sudika Azure Window.jpg|Azure-vinduet før 8. mars 2017
Fil:Azure window.png|Azure-vinduet etter 8. mars 2017


## Referanser
Aijā

«**Aijā**» (norsk oversettelse: *kom igjen*) er en indierock-låt med det latviske bandet Sudden Lights. Sangen ble utgitt 27. januar 2023 og var Latvias bidrag til Eurovision Song Contest 2023 i Liverpool.

## Om sangen
Sangen er skrevet av bandet selv, og ble skrevet med formål om å være en slags vuggesang. I et intervju uttalte bandet at sangen skal distrahere lytteren og få dem til å glemme «alt det vonde som skjer i verden». Målet er også at seerne og lytterne skal oppleve fremføringen av sangen som en «rockekonsert på scenen». Sangen har engelsk tekst, med et avsluttende vers på latvisk.

Sangen var en av deltakerne i den latviske sangkonkurransen *Supernova 2023*, i regi av den latviske kringkasteren LTV. Vinneren fikk representere Latvia i Eurovision Song Contest. Sangen vant finalen lørdag 11. februar 2023 og ble med det Latvias bidrag til Eurovision Song Contest 2023 i Liverpool i Storbritannia. Latvia deltok i semfinale 1 tirsdag 9. mai 2023. Der endte «Aijā» på ellevteplass, kun 3 poeng bak tiendeplassen. Siden låten ikke ble blant de ti beste, kvalifiserte den seg ikke til finalen lørdag 13. mai.

## Referanser
Royal Concertgebouw Orchestra

**Royal Concertgebouw Orchestra** eller **Koninklijk Concertgebouworkest** er et nederlandsk symfoniorkester med base i Concertgebouw, Amsterdam. Orkesteret ble grunnlagt i 1888 og regnes som et av de fremste i verden,  det britiske magasinet *Gramophone* rangerte i 2010 orkesteret som det beste av alle.    

I begynnelsen ble orkesteret simpelthen kalt *Het Concertgebouworkest* (Konserthusorkesteret). Ved 100-årsjubileet, i 1988, fikk orkesteret det offisielle navnet Koninklijk Concertgebouworkest (Det kongelige konserthusorkester).

## Referanser


## Eksterne lenker
*
Espen Villseth

**Espen Villseth** (født 1984) er en norsk roman- og barnebokforfatter. Han er utdannet lektor med tilleggsutdanning fra UiO, og han studerte statsvitenskap på NTNU og nordisk på HiVO.

## Bibliografi
* 2017: *Aprikosblomsten* (roman)
* 2020: *Oteren Svenn og den magiske steinen* (barnebok, illustrert av Anita Sletten Torp)
* 2025: *Sofies gate* (roman)

## Referanser


## Eksterne lenker
*
Stromboscerus

***Stromboscerus*** er en slekt av biller i overfamilien snutebiller (Curculionoidea). Slekten omfatter bare én kjent art.

## Utseende
En middelsstor, avlange, nesten sylindrisk, matt brunlig snutebille. Antennene er knebøyde, nokså korte, med en spiss klubbe. Snuten er rund i tverrsnitt, middels lang. Pronotum er nesten rektangulært, med grove men grunne punktgroper. Dekkvingene er lett rundede med kraftige punktstriper. Beina er nokså korte og kraftige.

## Levevis
De fleste av artene av ursnutebiller lever i tropene på enfrøbladete planter, særlig på palmer (Arecaceae), arter i ananasfamilien (Bromeliacaceae) og orkidéer (Orchidaceae), også på gress (Poaceae) og halvgress (Juncaceae). 

## Utbredelse
Arten lever på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[ursnutebiller]], [[Dryophthoridae]]** Schönherr, 1825 (ev. underfamilie av snutebiller Curculionidae)
****** Underfamilien Stromboscerinae Lacordaire, 1866 
******* Slekten ***Stromboscerus*** Schönherr, 1838
******** *[[Stromboscerus schuppeli]]* Schönherr, 1838

## Referanser




## Eksterne lenker
*
Ivan Meylemans

**Ivan Meylemans** (født 1971) er en belgisk dirigent og trombonist.

Meylemans har sin utdannelse fra Lemmensinstituut og senere konservatoriet i Gent.  Han var solotrombonist ved Royal Concertgebouw Orchestra i 1994 - 2007; han har også gjort suksess som dirigent for en rekke brassband rundt om i Europa. 

## Referanser


## Eksterne lenker
*
VM i skiskyting 2023 – Normaldistanse kvinner

**15 km normaldistanse for kvinner** under VM i skiskyting 2023 ble arrangert 15. februar 2023.

## Resultat
Rennet startet 14.30.

## Referanser
Raygun Cowboys

**Raygun Cowboys** er et punk rock- og psychobilly-band fra Edmonton, Alberta, Canada.

Bandet begynte med utgivelsene *Underground Boogie* (2006), *Raygun Cowboys* (2008) og *Cowboy Up!* (2012). Det første var selvutgitt, de neste på den kanadiske punklabelen Stumble Records. Etter dette ble de signert av den større kanadiske punkutgiveren .

På Stomp Records fulgte albumene *Heads Are Gonna Roll* (2015), *The Cowboy Code* (2017) og *Bloodied But Unbroken* (2019). *The Cowboy Code* ble også distribuert av Warner Music. De to sistnevnte albumene fikk positive anmeldelser i undergrunnsmedia.

## Referanser
Eilert Herfjord (1915–1995)

**Eilert Herfjord** (1915–1995) var en gårdbruker fra Stoksund i Åfjord kommune, Trøndelag. Han var i årene 1942–45 NS-oppnevnt ordfører i Jøssund kommune, Stoksunds nabokommune i sør. Mens han var ordfører bodde han på gården Birkeli ved Vallersund, som kommunen eide fra 1940 og senere bygde om til gamlehjem. I 1952 overtok han heimgården Herfjord/Hafstad i Stoksund.

Han gikk på *Jordbruksskulen for kystbygdene* i 1933 og på Skjetlein landbruksskole i 1936.

Farfaren Eilert Herfjord (1851–1922) hadde vært valgt ordfører i Stoksund 1908–1910 og 1914–1916, og faren Martin Herfjord var NS-ordfører i Stoksund 1942–1945.

## Referanser
Flipper (1963)

***Flipper*** er en amerikansk eventyrfilm fra 1963 skrevet av Arthur Weiss basert på en historie av Ricou Browning og Jack Cowden. Produsert av Ivan Tors og regissert av James B. Clark, dreier filmen seg om en 12 år gammel gutt som bor sammen med foreldrene sine i Florida Keys, som blir venn med en skadet vill delfin. Gutten og delfinen blir snart uatskillelige, og overvinner til slutt bekymringene til guttens fiskerfar.

Utgitt av Metro-Goldwyn-Mayer 14. august 1963, introduserte filmen den populære sangen Flipper av Henry Vars og By Dunham - og inspirerte den påfølgende TV-serien med samme navn (1964–1967). TV-serien ble filmet i ny versjon i 1995, og i 1996 kom det en nyinnspilt film.

## Skuespillere
* Chuck Connors som Porter Ricks
* Luke Halpin som Sandy Ricks
* Kathleen Maguire som Martha Ricks
* Connie Scott som Kim Parker
* Jane Rose som Hettie White
* Joe Higgins som Mr. L. C. Parett
* Robertson White som Mr. Abrams.
* George Applewhite som Sheriff Rogers

## Referanser


## Eksterne lenker
*
Masken (1985)

***Masken*** er en amerikansk dramafilm fra 1985 regissert av Peter Bogdanovich, med Cher og Eric Stoltz i hovedrollene. Filmen er basert på den virkelige historien om Roy Lee "Rocky" Dennis (1961–1978).

## Handling
I 1978 bor Rocky Dennis i Azusa, California, og sliter med kraniodiafyseal dysplasi. Hans favoritt-hobby er å samle på baseball-kort, men han blir behandlet med frykt, medlidenhet, og erting av de som ikke kjenner ham. Rockys mor, Florence «Rusty» Dennis, er fast bestemt på å gi Rocky et så normalt liv som mulig. Hun kjemper hardt for at Rocky skal bli inkludert ved en vanlig ungdomsskole, og hun konfronterer en rektor som påstår at Rocky også er intellektuelt funksjonshemmet.

En ung doktor forteller Rusty at han ikke tror Rocky kommer til å leve lenger enn seks måneder til. Men Rusty tror ikke på dette, ettersom en rekke andre leger tidligere hadde kommet med forskjellige påstander om Rockys tilstand som var helt ubegrunnede. Men Rocky føler også behov for å forlate sin kronisk deprimerte og rus-avhengige mor. Rocky blir samtidig forelsket i Diana Adams, en blind jente som snart blir betatt av Rockys vennlighet og medfølelse. Men når Diana introduserer Rocky for foreldrene hennes, blir de overrasket over Rockys deformerte utseende - og de forbyr derfor Diana å tilbringe mer tid sammen med ham. De sender snart Diana til en internatskole for jenter.

Rocky hadde tidligere planlagt å reise sammen med bestevennen Ben på motorsykkel gjennom Europa, men Ben avslører at han planlegger å snart flytte tilbake til Michigan for å heller bo hos faren sin. Rocky begynner kort tid senere på en videregående skole, men han trives ikke der fordi ingen av hans tidligere venner går ved den samme skolen. Han begynner deretter å reagere med større fiendtlighet mot folk som gjør narr av ham, noe han tidligere aldri hadde gjort.

## Skuespillere
* Eric Stoltz som Roy L. "Rocky" Dennis
* Sam Elliott som Gar. En slags farsfigur for Rocky
* Estelle Getty som Evelyn Steinberg, bestemoren til Rocky
* Richard Dysart som Abe Steinberg, bestefaren til Rocky
* Laura Dern som Diana Adams, en blind jente som Rocky blir romantisk interessert i.
* Micole Mercurio som Babe.
* Harry Carey jr. som Red.
* Dennis Burkley som Dozer.
* Barry Tubb som Dewey.
* Lawrence Monoson som Ben, Rockys beste venn
* Ben Piazza som Mr. Simms. Rektor ved Rockys skole.
* L. Craig King som Eric.
* Alexandra Powers som Lisa.
* Kelly Jo Minter som Lorrie.
* Todd Allen som Canuck.
* Howard Hirdler som Stickman.
* Les Dudek som Bone.
* Marsha Warfield som en lærer

## Referanser


## Eksterne lenker
*
Magnus Fagernes

**Magnus Fagernes** (født 2000) er en norsk fotballspiller som spiller for .

## Referanser


## Eksterne lenker
*
Flesberg prestegjeld

**Flesberg prestegjeld** var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Flesberg kommune i Buskerud fylke, og hovedkirken var Flesberg stavkirke.

## Historikk

*Flisberg sókn* (norrønt) har sin opprinnelse fra kristningen av landet.

### Prestegjeldet

Flesberg prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Flesckberrig Sogenn*:
* Fleskberrigh Hoffuid Kiercke
* Suenninng Annex

### Nyere tid

Fledsberg prestegjeld dannet grunnlaget for Fledsberg formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Flesberg prestegjeld og dets sogn er nå en del av Flesberg kirkelige fellesråd underlagt Kongsberg prosti.

## Kirkesogn

Prestegjeldet hadde ved sin avvikling følgende sogn og kirker:
* Flesberg
* Svene
* Lyngdal

## Prostitilknytning

Ved kgl.res. av 30. juni 1741 ble Flesberg prestegjeld overført fra Larvik til Kongsberg prosti, *i Anledning af* prost til Larvik, Peder Humbles død 2. april 1741.

## Referanser
Bjorøy Idrettslag

**Bjorøy Idrettslag** er et norsk idrettslag fra Bjorøy i Øygarden kommune. 

I 2017/2018-sesongen hadde Bjorøy IL to basketballag i 1. divisjon.
## Eksterne lenker
* Bjorøy idrettslag på Fotball.no
Skuldelev

**Skuldelev** er en landsby på den sjællandske halvøy Hornsherred i Danmark med 861 innbyggere (2023). Landsbyen ligger 5 km nordøst for Skibby, 11 km syd for Jægerspris og 11 km sydvest for Frederikssund. Den hører til Frederikssund kommune og ligger i Region Hovedstaden. 

Skuldelev bestå av to områder; den gamle delen med *gadekær* (gatekjerr) og Skuldelev kirke, og delen omkring Skuldelev strand, som er et sommerhusområde. 

I Roskilde Fjord utenfor Skuldelev, ble Skuldelevskipene funnet og utgravet rundt 1962.

## Referanser




## Eksterne lenker
*
Kongstun kristne friskole

**Kongstun kristne friskole** er en privat grunnskole på Ålgård i Rogaland. Skolen har godkjenning for 120 elever fra 1. til 10. klasse, og følger en kristen læreplan basert på den evangelisk-lutherske bekjennelse. Skolen ble startet i 2018, og har som mål å gi barna gode allmennkunnskaper og kristen opplæring. Skolen har også en fritidsordning som tilsvarer SFO. Skoleåret 2022–2023 har skolen 51 elever fra 5.–10. klasse, og 12 ansatte. Rektor er Knut Heng. Skolen holder til i det tidligere Gjesdal Hotell ved Kongeparken, men har planer om å flytte til et nytt skolebygg på Midtfjell i framtiden. 

## Læreplaner
Læreplanene til skolen avviker i noen grad fra de offentlige. Den tydeligste forskjellen er at skolen har et rent kristendomsfag i stedet for KRLE (Kristendom, Religion, Livssyn og Etikk), mens religionsundervisning i andre religioner er lagt til et utvidet samfunnsfag.

Læreplanene til skolen avviker i noen grad fra de offentlige. Den tydeligste forskjellen er at skolen har et rent kristendomsfag i stedet for KRLE (Kristendom, Religion, Livssyn og Etikk), mens religionsundervisning i andre religioner er lagt til et utvidet samfunnsfag. Skolen følger også den nasjonale læreplanen i de andre fagene, men med en kristen tilnærming og vektlegging.

## Eierskap
Kongstun eies av foreningen «Paideia», som opprinnelig var en samling av foreldre som startet opp Jærtun lutherske friskole på Bryne.

## Historie
Skolen fikk godkjenning til oppstart mars 2017 med oppstart i august 2018  og har tilhold i leide lokaler hos Gjesdal idrettslag på Solås på Ålgård.

Skolen har siden starten opplevd stor interesse og vekst, og har hatt ventelister for flere trinn. Skolen har også framtidige planer om å bygge et nytt skolebygg på Midtfjell.

## Referanser


## Eksterne lenker
*
Micael Bydén

**Michael Bydén** (født 1964) er en svensk, tidligere general som fra 1. oktober 2015 til 1. oktober 2024 var forsvarssjef i Sverige, da Michael Claesson tok over som överbefälhavare (ÖB).

## Utmerkelser
Bydén har mottatt følgende utmerkelser:

**Svenske:**
*  Medalj För Nit och Redlighet i rikets tjänst
*  Försvarsmaktens grundutbildningsmedalj
*  Försvarsmaktens medalj för internationella insatser
*  Frivilliga Motorcykelkårernas Riksförbunds förtjänstmedalj i guld
*  Hemvärnets förtjänstmedalj i guld
*  Flygvapenföreningarnas Riksförbunds förtjänstmedalj i guld
*  Helikopterflottiljens förtjänstmedalj i guld
*  Flygvapenföreningarnas Riksförbunds förtjänsttecken
*  Hemvärnets silvermedalj
*  Förbundet Sveriges Reservofficerares förtjänsttecken i silver

**Utenlandske:**
*  Suomen Leijonan ritarikunta – storkors
*  Den Kongelige Norske Fortjenstorden – kommandør med stjerne
*  Das Ehrenkreuz der Bundeswehr i sølv
*  Ordem do Mérito Aeronáutico (Brasil) – storoffiser
*  Legion of Merit – offiser
*  Ordre national de la Légion d’honneur – kommandør
*  Litauiske væpnede styrkers 100-årsmedalje for gjenopprettelse av de litauiske væpnede styrker
*  NATO-medaljen Non-Article 5: ISAF

## Referanser
Gentianopsis ciliata

***Gentianopsis ciliata*** er en to- eller flerårig urt i søterotfamilien.

Den er 6–25 cm høy. Stengelen er opprett og firkantet. Bladene er linje- til lansettformede. De firetallige blomstene sitter 1–3 sammen endestilt eller i bladhjørnene. De er blå og 35–50 mm brede. Kanten av kronflikene har lange, blå hår. Planten vokser på tørre, steinete og kalkrike steder i eng og åpen skog. I Spania er den vanligst mellom 700–2300 moh.

*Gentianopsis ciliata* deles i to underarter. Subsp. *ciliata* er utbredt i Sør- og Mellom-Europa, Marokko og vestlige og sentrale Sibir, og subsp. *blepharophora* er utbredt i Kaukasia, Anatolia og Iran. *[[Gentianopsis doluchanovii]]* i Russland blir ofte regnet som en tredje underart, men oppfattes som en egen art av *Plants of the World Online*.

## Litteratur
* 
* 
* 
* 

## Eksterne lenker
*
Per Skjølsvik

**Per Jelmert Skjølsvik** (1948–2025) var en norsk stemmeskuespiller og dukkespiller. 

Han ga blant annet stemmen til Reodor Felgen i *[[Solan og Ludvig – Herfra til Flåklypa]]* og *[[Månelyst i Flåklypa]]*, Oogway i *[[Kung Fu Panda]]*, Iskongen i *[[Eventyrtid]]* og Wallace fra *[[Wallace og Gromit]]*. 

## Filmografi

## Fotnoter

## Referanser


## Eksterne lenker
*
Skiff 18

**Skiff 18** (18 ft skiff) er en tremanns seilbåt som er storesøsteren til 49er. Skiff 18 regnes som den raskeste klassen av seilbåter. Klassen Skiff 18 har en lang historie som startet på Sydney Harbour, Australia i 1892 og etter hvert i New Zealand. Båtklassen har endret seg mye gjennom årene og sine første dager, den bringer inn ny teknologi etter hvert som den blir mer tilgjengelig.

## Eksterne lenker
*
St Peter in Gallicantu

Kirken **St. Peter in Gallicantu** (norsk: *St. Peter ved hanegal*) ligger halvveis nede i østhenget av Sionhøyden i Jerusalem, noe utenfor bymuren, sør for Gamlebyen.

## Etymologi
Navnedelen «**gallicantu**» (latin) betyr hanegal.

## Beskrivelse
I 1888 oppdaget assumpsjonistprestene restene av en bysantinsk kirke fra 500-tallet, med ytre mål 20 × 16 m, og som var blitt fornyet av korsfarerne. 

Den moderne kirken ble innviet i 1931. Rundkirkens kuppel har et kortformet vindu. Mosaikker viser Jesus for Det høye råd, den gråtende Peter og forskjellige botferdige.

Den ihukommer Peters fornektelse av den arresterte Jesus (Mt 26, 69–75; Lk 22, 56–62; Joh 18, 15–18.25–27).

Særlig bemerkelseverdig er trappen som fører fra siden av kirken og ned i dalen. Dette trappen var sannsynligvis den Jesus gikk på etter nattverden og til Oljeberget. Likså skal han ha blitt bragt opp samme trapp til yppersteprestens palass.  

## Bildegalleri

File:Jerusalem St Peter in Gallicantu BW 3.JPG|Nedre kirke
File:Jerusalem St Peter in Gallicantu BW 4.JPG|Nedre kirke
File:Jerusalem St Peter in Gallicantu BW 5.JPG|Øvre kirke
File:Jerusalem St Peter in Gallicantu BW 6.JPG|Vindu i kuppelen
File:Jerusalem St Peter in Gallicantu BW 7.JPG|Den hasmoneiske trapp
file:St Peter in Gallicantu.jpg|Mosaikk over hovedinngangen


## Referanser


## Eksterne lenker
*
Hebronprotokollen

**Hebronprotokollen**  er et resultat av forhandlinger fra 7. januar til 17. januar 1997. Avtalepartnerne var Israel representert ved Benjamin Netanyahu, PLO representert ved Yasser Arafat; forhandlingene ble moderert av den amerikanske utenriksminister Warren Christopher. 

Protokollen gjelde delingen av Hebron mellom Israel og den palestinske side og gjenetableringen av israelske militære styrker i Hebron for beskyttelse av israelske bosettere i den delte byen i pakt med Oslo II-avtalen, interimavtalen om Vestbredden og Gazastripen. 

Hebron ble inndelt i to sektorer. Den vestlige med arabisk befolkning (*Zone H1*) ble understilt Den palestinske selvstyremyndighet. Dem østlige del (*Zone H2*) favner den gamle jødiske bydel og  *[[Makhpelagrotten|Patriarkenes graver]]* med hvilestedene til de tre erkepatriarkene Abraham, Isak og Jakob og deres hustruer Sara, Rebekka og Lea. 

De jøder som bor i *Zone H2* av Hebron tilregnes statistisk den umiddelbart østenforliggende israelske bosetningen Kiryat Arba i det israelske statistiske sentralbyrå.

ASom protest mot Hebronprotokollen meldte politikerene Benny Begin, Michael Kleiner og David Re’em seg ut av pariet Likud i forbindelse med valghampen til Knesset (parlamentsvalgebne) i 1996. Israelske politiere som avviste Hebronprotokollen grunnla partiet Cherut – HaTnu’a HaLeumit, som avviste ehver territtriell konsesjon til palestinernes gunst.  

## Referanser
Little Women (film fra 1994)

***Little Women*** er en romantisk dramafilm fra 1994 regissert av Gillian Armstrong. Filmen er basert på Louisa May Alcotts roman med samme navn fra 1868. Rollelisten inkluderer Winona Ryder, Susan Sarandon, Trini Alvarado, Claire Danes og Kirsten Dunst.

## Handling
Søstrene Meg, Jo, Beth og Amy vokser opp under og etter den amerikanske borgerkrigen. Faren deres kjemper i krigen. Sammen med sin viljesterke mor, Marmee, sliter søstrene med større og mindre problemer i dagliglivet. Naboen deres, den velstående Mr. Laurence har et barnebarn, Theodore, som flytter inn hos ham. Han blir snart en nær venn med de fire søstrene, og spesielt med Jo. Mr. Laurence veileder Beth, hvis utsøkte piano-spill minner ham om hans egen avdøde datter. Meg forelsker seg i Lauries lærer John Brooke.

Når faren deres blir skadd, reiser Marmee for å hjelpe ham. Mens hun er borte, fortsetter Beth å besøke en annen familie i området som sliter. Hun og sørger for mat og ved til dem, men blir smittet med skarlagensfeber av dem. I påvente av at Marmee kommer tilbake, sender Meg og Jo, som begge tidligere overlevde skarlagensfeber, Amy, for å bo hos tante March - for å slippe at hun også blir smittet. Fire år senere planlegger Meg (nå 20 år gammel) og John å gifte seg, samtidig som Beths helse blir stadig dårligere. Etter å ha blitt uteksaminert fra college, frir Laurie til Jo (nå 19 år gammel) og ber henne reise til London sammen med ham. Men hun ser på ham mer som en bror, enn en elsker.

Jo blir skuffet når tante March bestemmer seg for å heller ta med seg den 17 år gamle Amy til Europa, i stedet for henne. Hun har tidligere vært tante Marchs nære følgesvenn, og ønsker å videreføre sin kunstneriske opplæring i Europa. Jo reiser derfor til New York City på egen hånd. Der møter hun Friedrich Bhaer, en tysk professor som utfordrer og stimulerer henne intellektuelt, introduserer henne for blant annet opera og filosofi. Han oppmuntrer henne også til å skrive bedre historier enn de skumle viktorianske melodramatiske fortellingene hun hadde skrevet så langt.

## Referanser


## Eksterne lenker
*
Roger L. Jackson

**Roger Labon Jackson** (født 1958) er en amerikansk stemmeskuespiller.

Han er kjent for å være stemmen til Ghostface fra *[[Skrik (film)|Skrik]]*-filmene og Mojo Jojo i *[[Powerpuffjentene]]*.

## Referanser


## Eksterne lenker
*
Den spansk-marokkanske krig fra 1859 til 1860

**Den spansk-marokkanske krigen**, også kjent som **den første marokkanske krigen**, **Tetuán-krigen**, eller, i Spania som **Afrika-krigen**, ble utkjempet fra Spanias krigserklæring mot Marokko 22. oktober 1859 til Wad-Ras-traktaten 26. april 1860. Den begynte med en konflikt over grensene til den spanske byen Ceuta og ble utkjempet i Nord-Marokko. Marokko søkte fredsavtale etter den spanske seieren i slaget ved Tetuán.
VM i skiskyting 2023 – Mixed stafett singel

**6 km + 7,5 km singel miksstafett** under VM i skiskyting 2023 ble arrangert 16. februar 2023.

## Resultater
Rennet startet kl. 15:10.

## Referanser
Nansen-programmet for Ukraina

**Nansen-programmet for Ukraina** er et norsk, statlig støtteprogram til Ukraina som følge av Russlands invasjon i 2022. Programmet startet i 2023 og skal gjelde ut 2030. Det hadde en økonomisk ramme på 135 milliarder kroner fordelt på militære og sivile tiltak. I 2025 ble rammen økt til 205 milliarder. 

Støtteprogrammet ble i utgangspunktet vedtatt å gjelde fra og med budsjettåret 2023 til og med budsjettåret 2027. Den samlede økonomiske rammen ble satt til 75 mrd. kroner, i utgangspunktet fordelt med 15 mrd. kroner per år. Støtten ble vedtatt til både sivil og militær innsats. I tillegg ble det vedtatt en ettårig ekstrabevilgning i 2023 på 5 milliarder til utviklingsland som var særlig rammet av krigens globale ringvirkninger. I 2024 kunngjorde Regjeringen at støtten skulle forlenges til ut 2030. Den samlede rammen for militær og sivil støtte ble økt til 135 milliarder kroner.

Den 16. februar 2023 sluttet partiene Arbeiderpartiet, Høyre, Senterpartiet, Fremskrittspartiet, Sosialistisk Venstreparti, Venstre, Miljøpartiet De Grønne, Kristelig Folkeparti og Pasientfokus, seg til etableringen av programmet. Dermed var samtlige partier representert på Stortinget med, bortsett fra partiet Rødt. Rødt sluttet seg til avtalen 28. april 2023.

Navnet er gitt til minne om Fridtjof Nansens humanitære innsats i Ukraina hundre år tidligere.

## Referanser

## Eksterne lenker
*
VM i alpint 2023 – Storslalåm kvinner

**Storslalåm for kvinner** under VM i alpint 2023 ble arrangert 16. februar 2023.

 

## Resultat

## Referanser


## Eksterne lenker
* Offisiell resultatside
Jens Sundet

**Jens Sundet** (1910–1975) var en fisker og lokalpolitiker (Ap) i tidligere Jøssund (nå i Ørland) kommune i Trøndelag. Han var fra 1954 til 1959 ordfører i Jøssund kommune. Han var også aktiv i fisker-organisasjonene. Sundet ble ordfører midt i en periode, etter at forgjengeren Nils Lysø ble generalsekretær i Norges Fiskarlag. Han kom inn i kommunepolitikken i 1945, og var varaordfører før han ble ordfører.

Han var født på Johannesborg i Lysøysundet, og etablerte seg i 1947 på eiendommen Haugly like ved. Han rodde fiske fra han var konfirmert og var med faren på ringnotfiske, småbåtfiske og fra 16 års alder på lofotfisket og på Finnmark-fiske. Sundet var medeier i fiskebåten *Rognstein* fra 1938, sammen med svigerfaren og en svoger.

Han satt i fylkesstyret for Arbeiderpartiet og Norges Fiskarlag, og i regionstyret for Statens fiskarbank. Han var også styremedlem og fra 1951 nestleder i Norges Råfisklag, og fra 1954 til salgsstyret i Råfisklaget, hvor han ved sin død var nestleder. Han var også styremedlem datterselskap i råfisklaget, og i Fosenkraft og Fosen trafikklag.

Han var far til Turid Skogstad, ordfører i Ørland 1988–1989.

## Referanser
Nore prestegjeld

**Nore prestegjeld** var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Nore kommune i Buskerud fylke, og hovedkirken var Nore stavkirke.

Nore prestegjeld og dets sogn er nå en del av Nore og Uvdal kirkelige fellesråd underlagt Kongsberg prosti.

## Historikk

*Nórar sókn* (norrønt) har sin opprinnelse fra kristningen av landet. Nore antas å være lagt under Rollag prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Nore prestegjeld ble opprettet ved kgl.res. av 26. november 1856, ved at de nordlige Nore, Uvdal og Dagali sogn ble skilt ut fra Rollag prestegjeld som eget sognekall.

Ved kgl.res. av 10. september 1948 ble Dagali og søndre Skurdalen av Dagali sogn overført fra Nore til Hol prestegjeld, gjeldende fra 1. juli 1948.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Nore
* Uvdal
* Tunhovd

## Prostitilknytning

## Referanser
Şirvanimoskéen

**Şirvani Camii**, **Şirvani Mehmet Efendi Camii** or **İki Şerefeli Camii** er en moské i Gaziantep, Tyrkia. 

Moskéen befinner seg i nabolaget til Seferpaşa, sørvest for Gaziantepborgen. Byggingen av moskéen, som er en av de eldste i byen, ble foretatt av Şirvani Mehmet Effendi.
Habib-i Najjar-moskéen

**Habib-i Najjar-moskéen** er en historisk moské i Antakya i provinsen Hatayi Tyrkia. Den er oppkalt etter veveren Habib. Moskéen befinner seg øst for elven Orontes (*Asi Irmağı*). Moskéen ble alvorlig skadd under jordskjelvet i Tyrkia og Syria 2023.

## Referanser
Rollag prestegjeld

**Rollag prestegjeld** var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Rollag kommune i Buskerud fylke, og hovedkirken var Rollag stavkirke.

Rollag prestegjeld og dets sogn er nå en del av Rollag kirkelige fellesråd underlagt Kongsberg prosti.

## Historikk

*Rollags sókn* (norrønt) har sin opprinnelse fra kristningen av landet.

### Prestegjeldet

Rollag prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Rødlaugh Sogenn*:
* Rødlaghs Hoffuid Kiercke
* Wegliidtz Annex
* Opdals Annex
* Norre Annex

### Nyere tid

Rolloug prestegjeld dannet grunnlaget for Rolloug formannskapsdistrikt opprettet i 1837.

Prestegjeldet ble ved kgl.res. 26. november 1856 og 28. november 1857 delt i to ved at de nordlige Nore, Uvdal og Dagali sogn ble skilt ut som eget Nore prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Rollag
* Veggli

## Prostitilknytning

Ved kgl.res. av 30. juni 1741 ble Rollag prestegjeld overført fra Larvik til Kongsberg prosti, *i Anledning af* prost til Larvik, Peder Humbles død 2. april 1741.

## Referanser
Himmelsfartskapellet

**Himmelsfartskapellet** (hebraisk: קפלת העלייה, gresk: Εκκλησάκι της Αναλήψεως) på Oljeberget i nabolaget at-Tur i Jerusalem markerer det sted  hvorifra Jesus etter kristen og muslimsk tradisjon skal ha forlatt den jordiske verden for å vende tilbake til himmelen. Stedet betraktes som hellig av kristne såvel som av muslimer regulert av Status Quo-bestemmelsene fra osmansk tid.

## Historie
### Tidlige bygnininger
Før Konstantins omvendelse til kristendommen i 312 feiret man Kristi himmelfartsdag i en grotte på Oljeberget (der Pater Noster-kirken står i dag), men ved pilegrimen Egerias besøk i 384 hadde feiringen flyttet til det sted der kapellet nå står. Det første kapellet på stedet ble oppført en gang mellom 384 og 390 av en romersk adelskvinne ved navn Poimenia. Poimenias kapell ble ødelagt av perserne i 614 og ble gjenoppført av patriark Modestus av Jerusalem. Denne kirken var rund og åpen mot himmelen. Modestus' kirke ble ødelagt av araberne på 900-tallet.

### Korsriddernes kirke
Omkring år 1150 gjenoppbygde og befestet korsridderne kapellet som en åttekantet bygning med tak. Bygningen fungerte også som beskyttelse for pilegrimer på vei mot Jeriko. Etter at Saladin hadde inntatt Jerusalem i 1187 ble kapellet omgjort til moské og utstyrt med steinkuppel og mihrab. Ettersom kapellet for det mest ble oppsøkt av kristne, oppførte ottomanene en moské, Zawiyat al-Adawiyya, med tilhørende minaret ved siden av kapellet i 1620.

## Kapellet i moderne tid
Hela kapellområdet er fortsatt del en del av moskéen og drives av Jerusalems islamske waqf, men det er åpent for kristen tilbedelse.

Kapellet består av korsriddernes kirke og de muslimske tilbyggene. Inne i selve kapellet er det en steinblokk med hva som sies å være et avtrykk av Jesu høyrefot. En tilsvarende blokk med avtrykk av den venstre foten ble i middelaleren flyttet til al-Aqsa-moskéen.

Ved siden av kapellet er det en grav. Etter jødisk tradisjon ligger der profetinnen Hulda som levde på 600-tallet f.Kr. De kristne mener at graven er fra 400-tallet e.Kr. og tilhører den hellige Pelagia. Etter muslimsk tradisjon er det i stedet Rabia al-Adawiyya, en kvinne som levde på 700-tallet e.Kr. og som har gitt moskéen sitt navn, som ligger i graven.

## Referanser

## Litteratur



## Eksterne lenker
*
Den siste speider

**The Last Boy Scout** er en action-thrillerfilm fra 1991 med Bruce Willis i hovedrollen som en tidligere Secret Service-agent som nå jobber som privatdetektiv og hjelper en pensjonert profesjonell fotballspiller (Damon Wayans) med å løse drapet på fotballspillerens kjæreste. Filmen er regissert av Tony Scott. 

## Handling

Den tidligere Secret Service-agenten Joe Hallenbeck (Willis) havner i en korrupsjonssak og blir raskt, mot sin vilje, alliert med fotballstjernen Jimmy Dix (Wayans), som i likhet med Hallenbeck har fått sin tidligere karriere ødelagt av hjernene. 

Deretter kjemper de seg frem for å løse korrupsjonen, med både politiet og hjernene i hælene.

## Rollebesetning

* Bruce Willis – Joe Hallenbeck
* Damon Wayans – Jimmy Dix
* Halle Berry – Cory
* Chelsea Field – Sarah Hallenbeck
* Danielle Harris – Darian Hallenbeck
* Bruce McGill – Mike Matthews
* Noble Willingham – Shelly Marcone
* Taylor Negron – Milo
* Chelcie Ross – Senator Calvin Baynard
* Billy Blanks – Billy Cole

## Referanser


## Eksterne lenker
*
Full pakke 2

***Full pakke 2*** (originaltittel: *The Whole Ten Yards*) er en amerikansk action-komedie fra 2004 regissert av Howard Deutch med Bruce Willis og Matthew Perry i hovededrollene. Filmen ble utgitt direkte på video.

## Handling
Etter at den beryktede profesjonelle morderen Jimmy "The Tulip" Tudeski (spilt av Bruce Willis) iscenesetter sin egen død, har han nå et stille liv. Han vier seg til sunne interesser som kreativ rengjøring, gourmetmat og psykoterapi.

Men en dag banker en gammel "venn" på døren, den panikkslagne Oz (spilt av Matthew Perry), som desperat ber om hjelp til å redde sin kone som har blitt kidnappet av den ungarske mafiaen. Dermed blir Jimmy og Oz tvunget til å gå enda lenger enn noen gang før, og ta ekstreme tiltak for å sette skurkene ut av spill - for godt.

## Rolleliste
* Bruce Willis som Jimmy
* Matthew Perry som Oz
* Amanda Peet som Jill
* Kevin Pollak som Lazlo
* Natasha Henstridge som Cynthia
* Frank Collison som Strabo
* Johnny Messner som Zevo
* Silas Weir Mitchell som Yermo
* Tasha Smith som Julie
* Elisa Gallay som Anya

## Om filmen
Filmen ble spilt inn i Amsterdam, Nord-Holland og i Burbank og Los Angeles, California.

## Referanser


## Eksterne lenker
*
Hatay lufthavn

**Hatay lufthavn**  (tyrkisk: *Hatay Havalimanı*) er en internasjonal lufthavn i provinsen Hatay, Tyrkia. Den tjener byene Antakya (25 km unna) og Iskenderun (45 km unna). Den ble bygd i sentrum av den nå inntørkede insjøen Amik, og ble åpnet i desember 2007.

## Referanser
Tommaso Giacomel

**Tommaso Giacomel** (født 2000) er en italiensk skiskytter. Han har konkurrert i verdenscupen i skiskyting siden 2019.

Han deltok i Vinter-OL 2022 i Beijing på sprint der han kom på 74.-plass, og han gikk 2. etappe på Italias lag som kom på 7.-plass på stafetten.

I VM i skiskyting 2023 i Oberhof var Giacomel med på Italias lag som tok sølv på miksstafett sammen med Dorothea Wierer, Lisa Vittozzi og Didier Bionaz. Senere i mesterskapet tok han bronse på parstafetten sammen med Lisa Vitozzi. Sammen med Lisa Vittozzi tok han sølv på parstafetten i VM i skiskyting 2024 i Nové Město na Moravě i Tsjekkia.

Giacomel vant sin første individuelle mesterskapsmedalje under VM i skiskyting 2025 i Lenzerheide i Sveits, der han tok sølvmedalje på normaldistansen.

## Referanser


## Eksterne lenker
*
Anton Csorich

**Anton Csorich von Monte Creto** (kroatisk: *Antun Čorić*) (1795–1864) var en kroatisk baron og general i den keiserlige østerrikske armé.

Han ble adoptert av sin farbror, general og baron Alexander Franz Csorich (Aleksandar Franjo Čorić). Farbroren ble adlet av den østerrikske keiseren i 1818, og Anton Csorich ble selv friherre, i Kroatia tradisjonelt titulert baron, i 1840.

Han kom med i infanteriet under Napoleonskrigene. Han ble i 1842 forfremmet til generalmajor og brigadesjef i Italia, i 1843 overført til Wien, og så til Salzburg, der han ble forfremmet til brigader og sjef for festningen. 

Da det brøt ut opptøyer i Wien i revolusjonsåret 1848, hadde Csorich grad av feltmarskalkløytnant. Han fikk i oppdrag å holde Leopoldstadt. Han sørget for å samle troppene, som var i ferd med å oppløsning, og under fremrykningen mot Wiens indre by kom de også i kamp med opprørere. Med sin opptreden bidrog Csorich til å slå ned opprøret i Wien i oktober 1848. Han var deretter med på å slå ned det nasjonale opprøret i Ungarn i 1849.

Anton Csorich ble i 1850 utnevnt til krigsminister og geheimeråd. Som krigsminister hadde han stort sett bare administrative oppgaver, ettersom keiserens generaladjutant og kansellisjef Karl Ludwig von Grünne hadde fått stor innflytelse ved hoffet.

Csorich gikk i 1853 tilbake til arméen, til en stilling som kommanderende general i Ungarn.

## Referanser
Alle nasjoners kirke

**Alle nasjoners kirke** (også *Basilica Agoniae Domini* = Dødsangstbasilikaen) er en kirke på Oljeberget rett ved Getsemane i Jerusalem. Kirken ligger på en klippe der Jesus sies å ha bedt innen han bletatt til fange (Markus 14,32-42).
## Kirkebygningen
Nåværende kirke ligger på samme sted som to tidligere kirker har stått. Et kapell fra 1100-tallet ble oppgitt i 1345. En enda eldre basilika i bysantinsk stil fra 300-tallet ble ødelagt i et jordskjelv i år 746. Nåværende kirke ble bygget årene 1919-1924 etter tegninger av arkitekt Antonio Barluzzi. Finansieringn var gaver fra tolv land.

Kirken er en basilika og dens tak har tolv kupler som hviler på seks pilarer. Kirkerommets høyalter står ved et stort klippestykke der Jesus sies å bedt ha bedt innen han ble tatt til fange.
Ovenfor kirkens entré er en mosaikk der Kristus avbildes som lenken mellom Gud og mmenneskeheten.

## Eksterne lenker
* Sacred Destinations